José Luis Chilavert

Chosė Luisas Čilavertas (, g. 1965 m. liepos 27 d. Lukėje) – garsus Paragvajaus futbolininkas. Žaidė vartininko pozicijoje ir garsėjo tuo, jog dažnai mušdavo baudos smūgius ir baudinius. Net 3 kartus išrinktas geriausiu pasaulio vartininku. José Luis Chilavert per savo karjerą įmušė net 62 įvarčius ir pagal šį skaičių nusileidžia tik Brazilijos vartininkui Rogério Ceni.

Chilavert taip pat garsėjo temperamentingu charakteriu ir dažnai įsiveldavo į konfliktus, bei gaudavo korteles.

 Karjera 

Karjerą pradėjo 17 metų gimtosios Lukės Sportivo Luqueño klube. 1984 m. persikėlė į Argentiną, žaidė San Lorenzo de Almagro klube. Vėliau išvyko į Europą Real Zaragoza klubą. 1991 m. vėl grįžo į Argentiną, Vélez Sársfield klubą ir jame praleido net 9 metus. Su juo 4 kartus laimėjo Argentinos čempionatą, iškovojo Libertadores ir Tarpžemyninę taures. 1999 m. tapo pirmuoju vartininku, įmušusiu per varžybas 3 įvarčius (iš baudinių, prieš Ferro Carril Oeste). Taip pat įmušė įspūdingą įvartį į River Plate vartus nuo vidurio linijos. 2000 m. vėl išvyko į Europą, RC Strasbourg klubą, tačiau ten įvarčių nemušė. Karjerą užbaigė 2004 m. tame pačiame Vélez Sársfield, paskutinėse savo rungtynėse įmušdamas įvartį.

 Rinktinė 

Atstovaudamas Paragvajaus rinktinei Čilavertas sužaidė 74 rungtynes ir įmušė 8 įvarčius. 

Dalyvavo  ir  čempionatuose.

 Laimėjimai 
Komandiniai
 Liga Paraguaya 1984 (su Club Guaraní)
 Primera División Argentina 1993 Clausura (su Vélez Sársfield)
 Copa Libertadores 1994 (su Vélez Sársfield)
 Tarpžemyninė taurė 1994 (su Vélez Sársfield)
 Primera División Argentina 1995 Apertura (su Vélez Sársfield)
 Primera División Argentina 1996 Clausura (su Vélez Sársfield)
 Copa Interamericana 1996 (su Vélez Sársfield)
 Supercopa Sudamericana 1996 (su Vélez Sársfield)
 Recopa Sudamericana 1997 (su Vélez Sársfield)
 Primera División Argentina 1998 Clausura (su Vélez Sársfield)
 Coupe de France 2001 (su RC Strasbourg)
 Primera División Uruguaya 2003 (su Peňarol)

Asmeniniai
 IFFHS geriausias pasaulio vartininkas 1995
 Argentinos lygos metų žaidėjas 1996
 Pietų Amerikos metų futbolininkas 1996
 IFFHS geriausias pasaulio vartininkas 1997
 IFFHS geriausias pasaulio vartininkas 1998
 55-tas tarp geriausių XX a. pasaulio futbolininkų

 Dalyvavimas čempionatuose 

|}

 Išnašos 

 Nuorodos 

 Čilaverto įvartis iš vidurio aikštės

Chilavert